بنتي 17 سنة بتقولي انا مسلمة عشان اتولدت كدة وصحبتي مسيحيه لنفس السبب ما يمكن هي اللي صح، بالله عليك تنفذني من الموقف دا وارد عليها اقولها ايه. وبعد ما يعدي الموقف المفروض اتعلم واعلمها عقيدتنا منين عشان نبعد عنا الوساوس و الشكوك. شكرا يا شيخ
شكر الله لك حرصك على ابنتك هتفهمي بنتك ان الإسلام مش زي غيره. وان مينفعش نساوي بين دين مقبول عقلا، ودين مرفوض عقلا. هي اتولدت مسلمة ونشأت على عبادة الله وحده لا شريك له. صاحبتها المسيحية نشأت على الشرك بالله وعبادة أكثر من إله. هي نشأت بتؤمن بالقرآن الكريم، المحفوظ، المُعجِز. صاحبتها المسيحية نشأت وهي بتؤمن بالكتاب المقدس، كتاب غير محفوظ من التحريف، ولا سند له.. يعني مش معروف مين اللي نقله أصلا. كتاب نسخه الحالية تختلف عن مخطوطاته القديمة، وترجماته الحالية مختلفة عن بعضها في عدد الأسفار (حاجة زي الجزء عندنا كدا) وفي نصوص هامة جدا تخص العقيدة المسيحية. ومفيش مانع تديها الصفحة دي وتخليها تشوف كلام علماء المسيحية وكتبها في إثبات الشرك بالله وهكذا. بالكلام دا هتوصلي معاها لنقطة مهمة: اللي اتولد مسلم وفضل زي ماهو مسلم مش زي اللي اتولد مسيحي وفضل زي ما هو مسيحي. اللي اتولد بيعمل غلط لازم يسيب الغلط. اما اللي اتولد بيعمل حاجة صح.. ليه يسيبها؟ بعد كدا هتشتري كتاب "لا أعلم هويتي" للدكتور حسام الدين حامد، وتشتري كتاب "النبأ العظيم" لمحمد عبد الله دراز. وتقرأيهم معاها. بعدها هتقرأي معاها كتاب كتاب من القائمة دي:  http://x.co/6liWl  ولو عندها أي إشكال معيّن ممكن ترسليه.